**Ministru kabineta rīkojuma projekta “Par Irēnu Kokinu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu anotācijas kopsavilkums nav jāaizpilda, jo projekts ir Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 73.3.apakšpunktā minētais tiesību akta projekts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Irēnu Kokinu” (turpmāk – projekts) izstrādāts saskaņā ar Augstskolu likuma 17.panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17.panta otrā daļa nosaka, ka augstskolas satversmes sapulce rektoru ievēlē uz termiņu, kas nepārsniedz piecus gadus, ne vairāk kā divas reizes pēc kārtas, kā arī ka universitātēs par rektoru ievēlē profesoru. Daugavpils Universitātes (turpmāk – universitāte) Satversmes 30.punkts nosaka, ka rektoru ievēlē universitātes Satversmes sapulce no profesoriem uz pieciem gadiem, ne vairāk kā divas reizes pēc kārtas Ņemot vērā minēto, ar Ministru kabineta 2012.gada 1.augusta rīkojumu Nr.365 “Par Daugavpils Universitātes rektoru” par universitātes rektoru ar 2012.gada 7.septembri atkārtoti apstiprināts profesors, bioloģijas doktors Arvīds Barševskis.Universitāte ar 2018.gada 1.marta vēstuli Nr.4-40/99 ir informējusi Izglītības un zinātnes ministriju, ka 2018.gada 13.februārī universitātes Satversmes sapulce par universitātes rektori ir ievēlējusi profesori, psiholoģijas zinātņu doktori Irēnu Kokinu, un lūdz viņu virzīt apstiprināšanai Ministru kabinetā par universitātes rektori.Saskaņā ar Valsts izglītības informācijas sistēmā (viis.lv) pieejamo informāciju Irēna Kokina ieņem profesora amatu Daugavpils Universitātē kopš 2017.gada 13.decembra.Universitātes Satversmes sapulces 2018.gada 13.februāra sēdē piedalījās 97 universitātes Satversmes sapulces locekļi un Irēna Kokina tika ievēlēta par rektori ar 55 balsīm “par” un 38 balsīm “pret” (4 balsošanas biļeteni atzīti par nederīgiem).Saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors. Saskaņā ar Ministru kabineta 2012.gada 1.augusta rīkojumu Nr.365 “Par Daugavpils Universitātes rektoru” par universitātes rektoru ar 2012.gada 7.septembri uz pieciem gadiem tika apstiprināts Arvīds Barševskis, kura termiņš ir beidzies, līdz ar to nepieciešams apstiprināt Irēnu Kokinu par universitātes rektori, jo universitātes Satversmes sapulce ievēlējusi viņu par universitātes rektori.Ņemot vērā minēto, nepieciešams apstiprināt profesori, psiholoģijas zinātņu doktori Irēnu Kokinu par universitātes rektori. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistīta universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Gunta Arāja

L.Upīte, 67047816

Linda.Upite@izm.gov.lv